5เอกชนชิงดำบริหารโรงแรมศูนย์ราชการ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ –— ธนารักษ์ แย้มเอกชนลงสู้ศึกตำแหน่งผู้บริหารโรงแรมในศูนย์ราชการ 5 ราย คาดรู้ผลไม่เกิน ก.พ.นี้
นายวินัย วิทวัสการเวช อธิบดีกรมธนารักษ์ เปิดเผยว่า ขณะนี้มีเอกชนสนใจสมัครเข้ามาเป็นผู้บริหารโรงแรมในศูนย์ราชการทั้งหมด 5 ราย ซึ่งทั้ง 5 รายเป็นผู้มีประสบการณ์ในการบริหารโรงแรมขนาดใหญ่และมีชื่อเสียงมาก่อน ซึ่งขณะนี้ทางบริษัท ธนารักษ์พัฒนาสินทรัพย์ กำลังเร่งพิจารณาเพื่อคัดเลือกผู้บริหารให้ได้ตามคุณสมบัติที่ทางกรมธนารักษ์ได้มีการตั้งหลักเกณฑ์เอาไว้ก่อนหน้านี้ เช่น ต้องเคยมีประสบการณ์บริหารโรงแรมขนาด 45 ดาวมาก่อน 
“ระหว่างนี้จะเป็นหน้าที่ของทางธนารักษ์พัฒนาสินทรัพย์ ที่จะต้องเร่งพิจารณาคัดเลือกผู้ที่จะเข้ามาทำหน้าที่บริหารโรงแรมศูนย์ราชการให้ได้ โดยคุณสมบัติต้องเป็นไปตามที่ได้มีการกำหนดไว้ก่อนหน้านี้ ซึ่งกระบวนการพิจารณาก็จะต้องทำให้เร็วที่สุด และต้องเลือกคนที่มีข้อเสนอดีที่สุดเข้ามาทำงานร่วมกับเราด้วยเช่นกัน” นายวินัย กล่าว 
นายวินัย กล่าวอีกว่า ในส่วนของกระบวนการพิจารณาดังกล่าวจะต้องแล้วเสร็จภายในเดือน ก.พ. 2554 เพื่อให้ทันสำหรับแผนที่จะเปิดให้บริการโรงแรมศูนย์ราชการในเดือน เม.ย.นี้
อย่างไรก็ดีก่อนหน้านี้ กรมได้เปิดรับสมัครเอกชนที่จะเข้ามาร่วมบริหารจัดการโรงแรมดังกล่าว ซึ่งมีจำนวนห้องพัก 204 ห้อง ห้องจัดประชุมสัมมนา 38 ห้อง สามารถรองรับผู้เข้าสัมมนาได้ตั้งแต่ 1001,000 คน 
ทั้งนี้ ดังนั้น เงื่อนไขสำหรับเอกชนที่จะเสนอตัวเข้ามาบริหารโรงแรมศูนย์ราชการดังกล่าว จะต้องมีคุณสมบัติในการบริหาร คือ ต้องมีต้นทุนในการบริหารจัดการไม่เกิน 70% และต้องสร้างรายได้รวมให้กับธนารักษ์ไม่ต่ำกว่าปีละ 200 ล้านบาทซึ่งเชื่อว่าโรงแรมของศูนย์ราชการจะมีศักยภาพรองรับการเข้าสัมมนาของข้าราชการและหน่วยงานเอกชนต่างๆ ได้ตลอดทั้งปี